《夏日湖泛作采莲曲》
明代·皇甫汸

雀舫疑杯渡，虹桥似带萦。
湖光湛处全无暑，云气浮时半有晴。
湛时流水歌声起，湛日采莲殊未已。
帆回橹转逐桥斜，树里溪边是妾家。
翠裙<女忌>杀风前叶，红粉娇于水上花。
花开花落独含愁，人去人来不断游。
玉斝醉霞何惜晚，瑶华零露易惊秋。
秋露蒹葭没，秋水芙蓉歇。
菱镜年年非故颜，荷衣夜夜空明月。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。